Document ID: /roh_data/filtered/fineweb-2-filterrobots_roh.jsonl.gz/61496

Irene Cadurisch ha dentant pudì bandunar l'ospital e sa chatta en sia chombra en il vitg olimpic. I giaja bain cun ella, uschia Patrik Noack, il medi da Swiss Olympic.
La cursa da staffetta è uschia stada gia baud a fin, er per Lena Häcki, Selina Gasparin ed Amy Baserga. Per Gasparin fiss quai stà la davosa cursa olimpica en sia carriera.
Aur gudogna l'equipa svedaisa cun Linn Persson, Mona Brorsson, Hanna Öberg ed Elvira Öberg. Ellas han distanzià il team russ per 12 secundas. Lezzas han cuntanschì argient malgrà ina runda da chasti. Bronz ha gudagnà il quartet da la Germania. Las Norvegiaisas favurisadas ston sa cuntentar be cun plazza 4.